Granittdøpefonten med utskåret himmel Foto: Nils Jepsen 
**Østbirk kirke** er en kirke fra ca. 1200 som ligger i Østbirk, Horsens kommune på Østjylland. I middelalderen hørte kirken under Voer kloster. Kirken er nevnt i skriftlige kilder første gang i 1267.

Skipet stammer fra en romansk kirke av rå kampesten og travertin uten tydelig sokkel. Tårnet og den søndre korsarmen ble oppført i sengotikken, opprinnelig ble det også oppført en korsarm mot nord. Den nordre korsarmen ble innredet som gravkapell for Peder Skram. 

I 1856 ble den nordre korsarmen revet og gravkapellet ble flyttet til den søndre korsarmen. Gavlen i søndre korsarm er prydet med sirkelblendinger. I renessansen ble det opprinnelige koret erstattet med det nåværende langhuskor og våpenhuset ble oppført samtidig. Byggematerialene til ombygningen stammer fra den nedrevne Vrold kirke; de ble skjenket til Niels Skram av Frederik II. 

Den øvre delen av tårnet ble bygget om i 1789 og fikk pyramidespir. På kirkedørens utvendige side sees to trerelieffer; et løvehode av Mogens Bøggild og et lam av Hjalte Skovgaard, begge ble utført i 1949. 

Skipet fikk innbygget krysshvelv på slutten av 1400-tallet.

Inventar
--------

Altertavlen Foto: Nils Jepsen 
Prekestolen Foto: Nils Jepsen  
Den trefløyede altertavlen med figurer er datert til 1480. Den er utført av maleren Vilhelm, muligens er dette Wilhelm Klover fra Lübeck. Inntil 1582 sto altertavlen i Ring klosterkirke.

I midtskapet ses Nådestolen flankert av Maria og en biskophelgen, i fløyene apostler og fire helgener. Når fløyene lukkes ser man åtte malerier med motiver fra pasjonshistorien. Når ytterfløyene lukkes sees malerier med åtte helgener, Clara, Martin, Margareta og Katarina på nordfløyen og Erasmus, Gertrud, Barbara og Elisabeth på sydfløyen. 

Alterbordets forside er vevet i 2001 av Ingrid Koch-Larsen. 

Prekestolen fra 1590-årene er muligens utført av Mikkel van Groningen, som også har utført prekestolen i Århus domkirke. Prekestolen viser scener fra bibelen i feltene; syndefallet, korsfestelsen, oppstandelsen osv.

Døpefonten i granitt er fra 1200-tallet og hører til kirkens opprinnelige inventar. Fonten er 103 cm høy. Døpefonten har figurer; løven og dragen, et symbol på Jesu kamp mot de onde maktene. 

Over døpefonten henger en fontehimmel fra ca. 1700 skjenket av familien Gyldenkrone som eide Urup 1680-1720. På fontehimmelen ses adelsvåpen. Fontehimmelen er et verk av Arent Friederichsen Slache fra Horsens.

I 1995 avdekket man kalkmalerier i skipet fra begynnelsen av 1500-tallet. Kalkmaleriene viser en fremstilling av Den hellige Antonius samt våpen for Christen Skram (død etter 1512) og hans hustru Anne Reventlow. I hvelvet står årstallet 1656; dette henviser formodentlig til en restaurering. 

Orgelfasaden er fra 1770. Selve fasaden har blitt benyttet videre i forbindelse med senere ombygginger.

Østbirk kirke har to votivskip.

I gravkapellet sees forsiden av et herskapspulpitur fra 1775 med allegoriske malerier. Gravkapellets smijernsgitter er fra 1768. I gravkapellet er det stilt opp sarkofager med medlemmer av familien Grabow. 

Peder Skram og familiens jordiske levninger ble flyttet fra kirken og begravet på ukjent sted på kirkegården i 1856. Selve gravstenene er plassert i gulvet på hver side av alteret. En minnesten tegnet av Otto Evens ble reist på kirkegården i 1886.

Galleri
-------

* Granittdøpefonten med løvemotiver Foto: Nils JepsenGranittdøpefonten med løvemotiver Foto: Nils Jepsen
* Kirkens orgel Foto: Nils JepsenKirkens orgel Foto: Nils Jepsen
* Gravkapell Foto: Nils JepsenGravkapell Foto: Nils Jepsen
* Minnesten over Peder Skram Foto: Nils JepsenMinnesten over Peder Skram Foto: Nils Jepsen

Referanser
----------

1. 1 2  Østbirk kirkes historie Arkivert 29. september 2013 hos Wayback Machine.
2. ↑  «Danmarks middelalderlige altertavler, Århus Stift, ÅR.06.05.01» **(dansk)**. Danmarks middelalderlige altertavler / Nationalmuseet. Besøkt 14. juli 2018.
3. ↑  Om orgelet - Østbirk kirke[*død lenke*]
4. ↑  «Kirkeskibe.dk». Arkivert fra originalen 3. februar 2011. Besøkt 14. januar 2011.

Eksterne lenker
---------------

* Østbirk kirke - offisiell side
* Østby kirke hos Nordens kirker Arkivert 31. januar 2011 hos Wayback Machine.

| * v
* d
* r
Kirkearkitektur |
| --- |
| Kirkebygningen | 
* Apside
* Arkade
* Galleri
* Kapittelhus
* Kirkeskip
* Klerestorium
* Kor
* Krypt
* Kryss
* Midtskip
* Narthex
* Oktogon
* Omgang
* Sakristi
* Sideskip
* Skrudhus
* Transept
* Travé
* Triforium
* Våpenhus

 |  |
| Monumenttyper | 
* Arbeidskirke
* Basilika
* Dåpskapell
* Kapell
* Katedral
* Kirke
* Kloster
* Korskirke
* Hallkirke
* Langkirke
* Sentralkirke
* Småkirke

 |
| Bygningsdetaljer | 
* Arkivolt
* Bue
* Hvelv
* Kapitél
* Kuppel
* Portal
* Rotunde
* Strebebue
* Stuke
* Støpul
* Søyle
* Takstol
* Takrytter
* Tårn

 |
| Dekorasjon | 
* Freskomaleri
* Glassmaleri
* Ikon
* Innvielseskors
* Kalkmaleri
* Kors
* Krusifiks
* Rosemaling
* Rosevindu
* Skulptur
* Tympanon
* Vannkaster

 |
| Inventar | 
* Alter
* Alterfrontal
* Alterskap
* Altertavle
* Baldakin
* Ciborium
* Døpefat
* Døpefont
* Epitafium
* Ikonostasis
* Kirkeorgel
* Korstol
* Misericordia
* Prekestol
* Sakrarium
* Sedilia
* Tabernakel
* Triptyk
* Votivskip

 |
| Perioder | 
* Tidlig kristen
* Bysantinsk
* Romansk
* Gotikk
* Renessanse
* Barokk
* Rokokko
* Klassisisme
* Historisme
* Nygotikk
* Dragestil
* Sveitserstil
* Jugendstil
* Funksjonalisme
* Modernisme
* Postmodernisme

 |
| Kirker i Norge | 
* Liste over kirker
* Katolske klostre
* Korskirker
* Middelalderkirker i stein (liste)
* Oktogonale kirker
* Stavkirke (liste)

 |

Portal: Danmark